SCI ตั้ง BROOK นั่งที่ปรึกษาลงทุน “เหมืองขุดบิตคอยน์”
SCI แต่งตั้ง BROOK นั่งที่ปรึกษา ลุยศึกษาลงทุน “เหมืองขุดบิตคอยน์” ทั้งในและต่างประเทศ คาดสรุปแผนชัดเจนไตรมาส 2/65
SCI แต่งตั้ง BROOK นั่งที่ปรึกษา ลุยศึกษาลงทุน “เหมืองขุดบิตคอยน์” ทั้งในและต่างประเทศ คาดสรุปแผนชัดเจนไตรมาส 2/65
29 มี.ค. 2565

นายเกรียงไกร เพียรวิทยาสกุล ประธานเจ้าหน้าที่บริหาร บริษัท เอสซีไอ อีเลคตริค จำกัด (มหาชน) หรือ SCI ระบุว่า หลังจากที่ประชุมคณะกรรมการบริษัทฯ อนุมัติให้จัดตั้งบริษัท เอสซีไอ เวนเจอร์ จำกัด (SCIV) เพื่อหาโอกาสทำธุรกิจใหม่ ล่าสุดได้แต่งตั้ง บริษัท บรุ๊คเคอร์ กรุ๊ป จำกัด (มหาชน) หรือ BROOK ซึ่งเป็นบริษัทฯ ที่ปรึกษาด้านการลงทุนชั้นนำของประเทศไทย มีความรู้ด้านสินทรัพย์ดิจิทัลเป็นอย่างดีมาเป็นที่ปรึกษา เพื่อศึกษาความเป็นไปได้ในการลงทุนโครงการเหมืองขุดบิตคอยน์ ทั้งในประเทศและต่างประเทศ ทั้งนี้หากผลการศึกษาเป็นที่น่าพึงพอใจ จะนำเรื่องเข้าเสนอบอร์ดทันที คาดว่าน่าจะได้ข้อสรุปภายในไตรมาส 2/2565